Návrh

Komuniké

Vláda Slovenskej republiky na svojom zasadnutí dňa...................... prerokovala a schválila návrh na uplatnenie výhrady Slovenskej republiky k zaradeniu niektorých druhov a poddruhov živočíchov  do prílohy III k Dohovoru o medzinárodnom obchode s ohrozenými druhmi voľne žijúcich živočíchov a rastlín.

      	Cieľom predkladaného návrhu je zabezpečiť, aby záväzky Slovenskej republiky, vyplývajúce z Dohovoru o medzinárodnom obchode s ohrozenými druhmi voľne žijúcich živočíchov a rastlín, boli v súlade s požiadavkami komunitárneho práva.

       	Európska únia uplatňuje záväzky dohovoru vo svojich členských štátoch jednotne od roku 1982 formou nariadení. Členské štáty Európskej únie uplatnili výhradu k zaradeniu 7 taxónov (druhov a poddruhov) živočíchov do prílohy III k dohovoru v súlade s jeho článkom XVI.	

       	Účinnosť výhrady Slovenskej republiky sa navrhuje od 1. mája 2004, t. j. od predpokladaného dátumu vstupu do EÚ.